Author: .
Company: Úrad vlády SR

P r e d k l a d a c i a     s p r á v a

	Zákonom Národnej rady Slovenskej republiky č. 387/1996 Z. z. o zamestnanosti v znení neskorších predpisov bol zriadený Národný úrad práce ako verejnoprávna inštitúcia na zabezpečenie ústavného práva občanov na zamestnanie, ktorá bude vykonávať svoju činnosť samosprávnymi a výkonnými orgánmi. 

	Samosprávnymi orgánmi podľa zákona je predstavenstvo, dozorná rada, správne výbory krajských úradov práce.

	Podľa § 10 ods. 1 tohto zákona je dozorná rada kontrolným orgánom Národného úradu práce. Má 9 členov, z toho 3 zástupcov zamestnancov, 3 zástupcov zamestnávateľov  a 3 zástupcov štátu. Zložená je z odborníkov z oblasti financovania, z pracovnoprávnej oblasti a z oblasti zamestnanosti.

	Materiál obsahuje návrh na zánik členstva p. Mariana ŠMIHLU v Dozornej  rade Národného úradu práce  podľa  § 7 ods. 7, písm. a) zákona č. 387/1996 Z. z. po uplynutí funkčného obdobia ( funkčné obdobie menovanému končí dňa 4. 2. 2001) a návrh na zvolenie Ing. Márie JANUŠOVEJ, CSc. za členku Dozornej rady Národného úradu práce. Ďalší dvaja členovia Dozornej rady – zástupcovia štátu p. KRAVEC z MH SR a p. SZÁZOVÁ z MVRR SR zostávajú naďalej jej členmi. 
	
	Podľa § 10 ods. 3 tohto zákona členov Dozornej rady volí a odvoláva Národná rada Slovenskej republiky. Návrh predkladá reprezentatívna organizácia zamestnancov, reprezentatívna organizácia zamestnávateľov a vláda Slovenskej republiky. 

	Funkčné obdobie členov samosprávnych orgánov trvá podľa § 7, ods. 1 tohto zákona štyri roky.

* § 7 ods. (7) Zákona č. 387/1996 Z. z. znie: 
„Členstvo v samosprávnom orgáne zaniká 
a.,  uplynutím funkčného obdobia
b., odvolaním
c., písomným vzdaním sa členstva
d., smrťou“